Πρωτάθλημα ποδοσφαίρου Βιετνάμ

Το Πρωτάθλημα ποδοσφαίρου Βιετνάμ, γνωστό και ως Πρώτη Κατηγορία ποδοσφαίρου Βιετνάμ ή V.League 1 (βιετναμικά: Giải Bóng đá Vô Địch Quốc Gia Việt Nam), για λόγους χορηγίας LS V.League 1, είναι η κορυφαία κατηγορία του συστήματος πρωταθλημάτων ποδοσφαίρου του Βιετνάμ, το οποίο ελέγχεται από την Κοινή Μετοχική Εταιρεία του Επαγγελματικού Ποδοσφαίρου του Βιετνάμ. Αποτελείται από 14 ομάδες που παίζουν η μία με την άλλη εντός και εκτός έδρας. Η ομάδα που τερματίζει στην κορυφή της βαθμολογίας στο τέλος της σεζόν στέφεται πρωταθλήτρια και προκρίνεται στο ΑΦΚ Τσάμπιονς Λιγκ. Το πρωτάθλημα ιδρύθηκε το 1980 ως Πρωτάθλημα ποδοσφαίρου All Vietnam, με την Τονγκ Κουκ Ντουόνγκ Σατ να αναδεικνύεται η πρώτη πρωταθλήτρια. Η Τε Κονγκ είναι η πιο επιτυχημένη ομάδα στην ιστορία του πρωταθλήματος, έχοντας κερδίσει τον τίτλο έξι φορές. Συμπεριλαμβανομένης των σεζόν πριν το 1980, η Τε Κονγκ έχει 19 τίτλους. Το πρωτάθλημα έγινε επαγγελματικό τη σεζόν 2000–2001, το οποίο επέτρεψε στους συλλόγους να αποκτήσουν ξένους παίκτες. Η Κοινή Μετοχική Εταιρεία του Επαγγελματικού Ποδοσφαίρου του Βιετνάμ (ΚΜΕΕΠΒ) ιδρύθηκε το 2012 και η οργανωτική δύναμη μεταφέρθηκε από την Ποδοσφαιρική Ομοσπονδία Βιετνάμ (ΠΟΒ) στην ΚΜΕΕΠΒ.

 Η V-League 1, όπως είναι γνωστή σήμερα, χρονολογείται από το 1980, όταν ξεκίνησε το πρώτο ημιεπαγγελματικό πρωτάθλημα (τότε γνωστό ως Πρωτάθλημα Ποδοσφαίρου All Vietnam). Δεκαεπτά ομάδες συμμετείχαν στη διοργάνωση, η οποία χωρίστηκε σε τρεις ομίλους και διεξήχθη περισσότερο σαν διοργάνωση κυπέλλου, με τον νικητή από κάθε όμιλο να προκρίνεται στο Γύρο του Πρωταθλητή. Οι Κονγκ Αν Ανόι, Τονγκ Κουκ Ντουόνγκ Σατ και Χάι Κουάν Φ.Κ. ήταν οι τρεις ομάδες που προκρίθηκαν, με την Τονγκ Κουκ Ντουόνγκ Σατ να κερδίσει τον τίτλο. Αυτή η μορφή, αν και οι ομάδες χωρίστηκαν σε δύο ομίλους, συνεχίστηκε μέχρι το 1995, όταν το πρωτάθλημα επανήλθε σε μια πιο παραδοσιακή μορφή πρωταθλήματος. Το πρωτάθλημα ποδοσφαίρου στο Βιετνάμ θα γίνει επαγγελματικό τη σεζόν 2000–2001, η οποία βρήκε το πρωτάθλημα να αλλάξει το όνομά του στο τρέχον όνομα του, V-League 1. Σε αυτήν την εναρκτήρια σεζόν της V-League 1 υπήρχαν μόνο δέκα ομάδες, με αυστηρότερους περιορισμούς. Κατά την επόμενη δεκαετία, το πρωτάθλημα αυξήθηκε από 10 ομάδες στις τρέχουσες δεκατέσσερις, με την ομάδα που τερματίζει στην κορυφή της βαθμολογίας να προκρίνεται για το ΑΦΚ Τσάμπιονς Λιγκ. Επετράπη στις ομάδες να αποκτήσουν ξένους παίκτες από αυτή τη σεζόν και μετά. Μετά από μια σεζόν που χαρακτηρίστηκε από κατηγορίες για διαφθορά των διαιτητών και κάλυψη από τον κυβερνητικό οργανισμό της V.League, την Ποδοσφαιρική Ομοσπονδία Βιετνάμ (ΠΟΒ), έξι ομάδες (Ντονγκ Ταμ Λονγκ Αν, Χοάνγκ Αν Ζα Λάι, Ανόι ΑΚΜ, Βισάι Νιν Μπιν, Χατόκο Χαν Χόα και Λαμ Σον Ταν Χόα) απείλησαν να εγκαταλείψουν το πρωτάθλημα και να δημιουργήσουν ένα εντελώς νέο πρωτάθλημα για τη σεζόν 2012. Η πιο ειλικρινής κίνηση ομάδας ήταν της Ανόι ΑΚΜ, η οποία είχε υποβιβαστεί από τη V.League, με τον πρόεδρό της, Νγκουέν Ντουκ Κιέν, να ανακοινώνει ότι η ΑΚΜ θα υποστηρίξει την κίνηση. Λόγω της διαμάχης, ο χορηγός του πρωταθλήματος, EximBank, εξέφρασε την πρόθεσή της να εγκαταλείψει τη χορηγία της στο πρωτάθλημα. Αξιωματούχοι του πρωταθλήματος προσπάθησαν να επιλύσουν τα ζητήματα, προχωρώντας στην πρόσληψη ξένων διαιτητών για τη σεζόν του 2012. Μετά από μια συνάντηση στις 29 Σεπτεμβρίου, εκπρόσωποι της ΠΟΒ, των 14 ομάδων της V.League 1 και των 14 ομάδων της V.League 2 ανακοίνωσαν τη σύσταση μιας νέας εταιρείας, της ΚΜΕΕΠΒ, Κοινή Μετοχική Εταιρεία του Επαγγελματικού Ποδοσφαίρου του Βιετνάμ, για τη διαχείριση της V-League. Η ΚΜΕΕΠΒ θα κατέχει μερίδιο 36% στη νέα εταιρεία και τα υπόλοιπα θα μοιράζονται στις ομάδες. Από τη σεζόν 2012, η οργανωτική δύναμη μεταφέρθηκε από την ΠΟΒ στην ΚΜΕΕΠΒ και η V.League 1 αρχικά άλλαξε σε Super League, αν και αυτό το όνομα ήταν βραχύβιο και το πρωτάθλημα μετονομάστηκε σε V.League 1 αργότερα στη σεζόν. Η Δεύτερη Κατηγορία μετονομάστηκε σε V.League 2. Ταυτόχρονα, πολλές ομάδες βρέθηκαν με οικονομικά και χορηγικά ζητήματα και πολλές αποσύρθηκαν, συγχωνεύτηκαν, αγοράστηκαν από άλλες ή απέτυχαν να ικανοποιήσουν τις απαιτήσεις για τα πρωταθλήματα. Ως αποτέλεσμα, ο αριθμός των ομάδω σε κάθε σεζόν άλλαξε δραματικά. Η σεζόν της V.League 1 ξεκινά τον Φεβρουάριο/Μάρτιο και τελειώνει το Σεπτέμβριο. Σε κάθε σεζόν, κάθε ομάδα παίζει με κάθε μία άλλη ομάδα δύο φορές, μία εντός έδρας και μία εκτός έδρας, για συνολικά 26 αγώνες. Οι ομάδες κατατάσσονται κατά συνολικούς πόντους, τους μεταξύ τους αγώνες, τη συνολική διαφορά γκολ και τα συνολικά γκολ που έχουν σημειώσει. Η κορυφαία ομάδα προκρίνεται στους ομίλους του ΑΦΚ Τσάμπιονς Λιγκ. Για τη σεζόν 2010, δύο ομάδες υποβιβάζονται στην δεύτερη κατηγορία, ενώ η τρίτη ομάδα από το τέλος μπαίνει στα πλέι οφ με την τρίτη ομάδα της δεύτερης κατηγορίας. Ξεκινώντας από τη σεζόν του 2013, ο αριθμός των ομάδων που συμμετείχαν στη V.League 1 θα μειωνόταν από δεκατέσσερις σε δώδεκα, μετά την αποτυχία εγγραφής τριών ομάδων. Επίσης την ίδια σεζόν, η τελευταία ομάδα θα υποβιβαστεί στη Δεύτερη Κατηγορία, ενώ οι τρεις πρώτες ομάδες της Δεύτερης Κατηγορίας θα προβιβαστούν στη V-League 1. Ξεκινώντας από τη σεζόν του 2015, το πρωτάθλημα αποτελείται από 14 ομάδες. Από τη σεζόν 2000–2001, η V.League 1 έχει το όνομα και το λογότυπο του κύριου χορηγού. Οι ακόλουθες εταιρείες έχουν ενεργήσει ως κύριοι χορηγοί: 2000–02: Strata Sport Marketing ( Strata V-League) 2003: PepsiCo (Sting V-League) 2004: Kinh Đô ( Kinh Đô V-League) 2005: Tan Hiep Phat (Number One V-League) 2006: Eurowindow (Eurowindow V-League) 2007–10: PetroVietnam Gas (PetroVietnam Gas V-League) 2011–14: Eximbank (Eximbank V.League 1) 2015–17: Toyota (Toyota V.League 1) 2018: Nutifood (NutiCafe V.League 1) 2019: Masan (Wake Up 247 V. League 1) 2020: LS Holdings (LS V.League 1) Ποδόσφαιρο στο Βιετνάμ Πρωτάθλημα ποδοσφαίρου Βόρειου Βιετνάμ και Πρωτάθλημα ποδοσφαίρου Νότιου Βιετνάμ - Πριν από το 1980 Κύπελλο Βιετνάμ Σούπερ Καπ Βιετνάμ Επίσημος ιστότοπος Ποδοσφαιρική Ομοσπονδία Βιετνάμ Πρωτάθλημα Αρχειοθετήθηκε 2016-03-04 στο Wayback Machine. στη FIFA Πρωτάθλημα στο soccerway.com RSSSF.com - Βιετνάμ - Λίστα πρωταθλητών